דייוויד לנגטון

דייוויד מיור לנגטון (באנגלית: David Muir Langton; נולד בשם בזיל מיור לנגטון-דודס; 16 באפריל 1912 - 25 באפריל 1994) היה שחקן בריטי הזכור בעיקר מהופעתו בתפקיד ריצ'רד בלמי בסדרת הדרמה התקופתית "על אדונים ומשרתים".

ביוגרפיה
דייוויד לנגטון נולד בשם בזיל מיור לנגטון-דודס למשפחה מהמעמד הבינוני במת'רוול שבלאנאקשייר בסקוטלנד. אביו היה סוחר יין. כשהיה דייוויד בן ארבע עברה המשפחה לאנגליה. הוא למד בבית ספר פרטי (prep school) בבאת' שבסאמרסט, וסיים את לימודיו בגיל 16. אביו עודד אותו לעסוק במשחק, ומצא עבורו את העבודה הראשונה בסיבוב הופעות עם להקת תיאטרון שייקספירית.

בגיל 19 עזב לנגטון את התיאטרון והלך לגור באי יל שבשטלנד, שם גידל כבשים וניסה להיות סופר. מאוחר יותר הודה שזה היה "אסון", וכשחזר ליבשת עקב מחלתה של אימו, הבין שהוא לא רוצה לחזור לאי. ב-1938 חזר לנגטון לעבוד במשרה מלאה בתיאטרון. בתקופה זו שינה את שמו לדייוויד לנגטון מכיוון שכבר היה שחקן בשם בזיל לנגטון, ושמו הרשמי היה דייוויד מיור לנגטון. ב-1939 פרצה מלחמת העולם השנייה ועד מהרה הוא התגייס. בתחילה שירת ברגימנט הארטילריה המלכותי עד לדרגת סרג'נט, ואחר כך הוצב ביחידת ההוסרים של נורת'מברלנד וסיים בדרגת מייג'ור. לנגטון שירת בצרפת, גרמניה ובבלגיה.

אחרי המלחמה
ארבעה ימים אחרי שעזב את הצבא עם סיום המלחמה, לוהק לנגטון למחזה בשם "Fifty Fifty". ב-1950 אחרי תקופה מסוימת ללא עבודה קיבל תפקיד במחזה "Seagulls Over Sorrento". בעקבות מותו של אביו נעלם לנגטון, ולבסוף התגלה בעיר ניו יורק, בדרך לפגוש את אחיו דונלד בקנדה. הוא הסביר שהיה זקוק להפסקה, אבל עד מהרה חזר להופיע במחזה "Seagulls Over Sorrento", שהוצג עד 1953. אחר כך הופיע לנגטון במחזות רבים בהם "Rule of Three" מאת אגאתה כריסטי, ובמחזה "The Devil's Disciple" שם פגש את השחקן טיירון פאואר והתיידד איתו.

הצלחה בטלוויזיה
תחילת הקריירה של לנגטון בטלוויזיה הייתה בשנות החמישים של המאה העשרים, והוא המשיך להופיע בשנות השישים בתוכניות כגון "The Troubleshooters", כ "Out of the Unknown", "הגומלים", "The Champions", "דוקטור פינלי" ו-"Special Branch". ב-1960 השתתף בסרט "משפטי אוסקר ויילד". ב-1964 הופיע בסרט "לילה של יום מפרך", וב-1965 שיחק בסרט "המחסל".

ב-1968 הבמאי דאגלס קמפילד בחר בלנגטון לגלם את קולונל לת'רברידג'-סטיוארט במיני-סדרה "The Web of Fear" של הסדרה "דוקטור הו", אבל לנגטון עזב את התפקיד כדי להופיע במחזה טלוויזיוני לפני תחילת ההפקה. קמפילד ליהק במקומו את ניקולס קורטני. הדמות של לת'רברידג'-סטיוארט (הבריגדיר) המשיכה להופיע ב"דוקטור הו" כאחת מדמויות המשנה הידועות ביותר עד 1989, ובסדרת הספין אוף "הרפתקאות שרה ג'יין".

ב-1971 זכה לנגטון להכרה בינלאומית כשהחל לגלם את ראש המשפחה ריצ'רד בלמי בסדרת הדרמה התקופתית הפופולרית "על אדונים ומשרתים". הוא קיבל את התפקיד אחרי שפגש במקרה את המפיק ג'ון ויטני במועדון גאריק בלונדון. חלק מהזמן שהסדרה שודרה לנגטון חי באיטון פלייס, המקום בבלגרביה שם מתרחשת עלילת "על אדונים ומשרתים", ואתר צילומי החוץ של הסדרה.

המשך הקריירה
בעקבות ההצלחה של "על אדונים ומשרתים" הופיע לנגטון בעיבוד משנת 1972 של ה-BBC לספר "Clouds of Witness" מסדרת לורד פיטר וימזי מאת דורותי ל סאייר, בתפקיד דוכס דנבר, אחיו הבכור של לורד פיטר וימזי. ב-1976 שיחק בסרט "The Incredible Sarah", וב-1979 הופיע בסרט המדע בדיוני של רוברט אלטמן "קווינטט" בכיכובו של פול ניומן. בשנות השמונים של המאה העשרים הופיע לנגטון בטלוויזיה בסדרה "The Spoils of War" ובסרט הטלוויזיה "עד התביעה" (1982), וגילם את סר צ'ארלס בסקרוויל בעיבוד לספר "כלבם של בני בסקרוויל" משנת 1983. הוא שיחק בתפקיד רוזן מאונטבאטן מבורמה בסרט "צ'ארלס ודיאנה: סיפור אהבה מלכותי" (1982), ובתפקיד הרברט הנרי אסקווית' בסרט "מספר 10". ב-1986 שיחק לצדו של מייקל קיין בסרט "שריקה ברוח". הופעותיו האחרונות בטלוויזיה היו בסדרה "The Case-Book of Sherlock Holmes" בפרק "The Illustrious Client", בתוכנית המערכונים "Absolutely" ובסדרה "The Good Guys" משנת 1992. לנגטון המשיך להופיע על במת התיאטרון במחזות כגון "לילה ויום", "רוס" ו-"Beyond Reasonable Doubt".

חיים אישיים
ב-1940 התחתן עם אשתו הראשונה רוזמרי. עם סיום המלחמה הבינו בני הזוג ששגו בכך שהתחתנו, אבל הם נשארו יחד למען שלושת בניהם. בנם הבכור, סיימון לנגטון, הוא במאי טלוויזיה שעבד עם אביו בסדרת הטלוויזיה "על אדונים ומשרתים". לנגטון התגרש מאשתו ב-1966.

במאי 1975 נשא לנגטון לאישה את קלייר גרין, אשתו לשעבר של מנחה הטלוויזיה הוגי גרין. ב-1994 לקה בהתקף לב חמור ונפטר בסטרטפורד אפון אייבון. במודעות הפטירה התגלה שגילו היה 82 ולא 72 כפי שנמסר קודם לכן. בהספדים תואר לנגטון כאדם פופולרי ונוח, שתמיד התנהג כג'נטלמן.

פילמוגרפיה
 שנה שם שם באנגלית תפקיד הערות 1955 The Ship That Died of Shame ללא קרדיט 1957 Seven Waves Away ג'ון היידן 1957 Saint Joan קפטן ווריק גארד 1960 משפטי אוסקר ויילד The Trials of Oscar Wilde פרנק ללא קרדיט 1960 עולמה של סוזי וונג The World of Suzie Wong מפקח משטרה 1961 The World of Tim Frazer רוג'ר ת'ורנטון סדרת טלוויזיה 1963 Compact מרמוט ג'יימס / מרמוט ג'ונס סדרת טלוויזיה 1964 אכלן הדלעת The Pumpkin Eate גבר בבר ללא קרדיט 1964 לילה של יום מפרך A Hard Day's Night שחקן בחדר הלבשה 1964 The Ordeal of Richard Feverel לורד פלקון סדרת טלוויזיה (2 פרקים) 1965 An Enemy of the State ג'ון קוונטין בפרק "The Trouble with Harry" 1965 המחסל The Liquidator מפקד התחנה 1966 The Power Game הגנרל בפרק "Point of Balance" 1966 The Liars סר ריצ'רד סדרת טלוויזיה (פרק אחד) 1966 The Heart of Midlothian דוכס ארגייל סרט טלוויזיה 1966 Our Man at St. Mark's סר ג'פרי צ'אליס MP 1966 Mogul אוגילבי בפרק "What's Yours Is Mine" 1966 Blackmail סרט ג'יימס בלמונט בפרק "A Man of Reputation" 1967 Seven Deadly Virtues רודריק בפרק "Are You by Yourself?" 1967 Mickey Dunne ג'ון צ'סטרטון-מנוויל בפרק "A Handful of Coloured Chalks" 1967 Kenilworth רוזן סאסקס מיני-סדרה 1967 The Revenue Men סר ג'ון דולן בפרק "Who Needs Friends?" 1968 Sanctuary רנדולף בפרק "The Rib and Crooked Piece" 1968 Ukridge קולונל בגניו בפרק "The Home from Home" 1968 The Expert פרנסיס מורטון סדרת טלוויזיה (2 פרקים) 1968 Gazette פרנלי בפרק "Not for Publication" 1968 עידן הג'אז The Jazz Age אמביאטרדי בפרק "Lily Christine" 1968 The Sex Game בפרק "Darby Hates Joan" 1968 Journey to the Unknown מר ארתור תווייט בפרק "Girl of My Dreams" 1969 Scobie in September סר ג'יימס ת'ורן סדרת טלוויזיה 1969 The Champions לורד מאונסי בפרק "Nutcracker" 1969 Judge Dee קו צ'ין יואן בפרק "The Haunted Pavilion" 1969 Detective פיטר הייזלדין בפרק "The Tea-Leaf" 1969–1971 Take Three Girls מר אדג'קומב סדרת טלוויזיה 1970 דניאל דרונדה Daniel Deronda סר הוגו מלינגר מיני-סדרה 1970 הרופאים The Doctors סר אלכסנדר פיידי סדרת טלוויזיה (2 פרקים) 1970 תיאטרון הכורסה Armchair Theatre מלוויל בפרק "The Prime Minister's Daughter" 1970 Special Branch אדוארד קירק בפרק "Depart in Peace" 1971 Hadleigh שלדון בפרק "A Quiet Place in the Country" 1971 עשרת הדיברות The Ten Commandments רופרט בפרק "An Object of Affection" 1971–1975 על אדונים ומשרתים Upstairs, Downstairs ריצ'רד בלמי סדרת טלוויזיה 1972 אדם סמית' Adam Smith דייוויד קרייטון סדרת טלוויזיה 1972 Clouds of Witness דוכס דנוור מיני-סדרה 1972 ITV Sunday Night Theatre ריצ'רד סיל בפרק "Last Year's Confetti" 1975 The Russell Harty Show ריצ'רד בלמי סדרת טלוויזיה (פרק אחד) 1976 The Incredible Sarah דוק דה מורני 1977 Just William סר ג'יילס המפטון בפרק "William: The Great Actor" 1978 שותפות לאהבה Question of Love סר ג'פרי 1979 קווינטט Quintet גולדסטאר 1980–1981 The Spoils of War ג'ורג' וורינגטון סדרת טלוויזיה 1981 Winston Churchill: The Wilderness Years לורד לונדונדרי בפרק "His Own Funeral" 1982 Charles & Diana: A Royal Love Story הרוזן מאונטבאטן סרט טלוויזיה 1982 Take Three Women מר אדג'קומב בפרק "Victoria" 1982 עד התביעה Witness for the Prosecution מייהו סרט טלוויזיה 1983 Number 10 הרברט הנרי אסקווית' מיני-סדרה 1983 Storyboard סר רוברט גריין בפרק "Secrets" 1983 All for Love מר ארסקין בפרק "Fireworks for Elspeth" 1983 כלבם של בני בסקרוויל The Hound of the Baskervilles סר צ'ארלס בסקרוויל 1984 Fox Mystery Theater ויקטור פרנקהאם בפרק "Last Video and Testament" 1984 Scotland's Story לורד קוקברן סדרת טלוויזיה (2 פרקים) 1985 Screen Two מר אדוארדס בפרק "Lent" 1986 אל תחכו לי Don't Wait Up סר קנת' פיירפקס סדרת טלוויזיה (פרק אחד) 1986 שריקה ברוח The Whistle Blower שר בממשלה 1990 Beatrix: The Early Life of Beatrix Potter רופרט פוטר סרט טלוויזיה 1991 The Case-Book of Sherlock Holmes סר ג'יימס דיימרי בפרק "The Illustrious Client" 1992 The Good Guys רונלד מקפדיין בפרק "The MacQuarrie Treasure" 1993 Mr Don & Mr George דוקטור בפרק "No Wasps"

קישורים חיצוניים



הערות שוליים

קטגוריה:שחקני קולנוע וטלוויזיה בריטים
קטגוריה:שחקני תיאטרון בריטים
קטגוריה:אנשי צבא בריטים במלחמת העולם השנייה
קטגוריה:בריטים שנולדו ב-1912
קטגוריה:בריטים שנפטרו ב-1994